CELEX: 62022TN0259
Language: sl
Date: 2022-05-12 00:00:00
Title: Zadeva T-259/22: Tožba, vložena 12. maja 2022 – Mostovdrev/Svet

4.7.2022   
            
            
               SL
            
            
               Uradni list Evropske unije
            
            
               C 257/38
            
         
      Tožba, vložena 12. maja 2022 – Mostovdrev/Svet
      (Zadeva T-259/22)
      (2022/C 257/49)
      Jezik postopka: angleščina
      
         Stranki
      
      
         Tožeča stranka: AAT Mostovdrev (Mosty, Belorusija) (zastopnika: N. Tuominen in L. Engelen, odvetnika)
      
         Tožena stranka: Svet Evropske unije
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta (SZVP) 2022/356 z dne 2. marca 2022 o spremembi Sklepa 2012/642/SZVP o omejevalnih ukrepih zaradi razmer v Belorusiji (1) in Uredbo Sveta (EU) 2022/355 z dne 2. marca 2022 o spremembi Uredbe (ES) št. 765/2006 (2) v delu, v katerem se nanašata na tožečo stranko, razglasi za nična; in
               
            
                  —
               
               
                  Svetu naloži plačilo stroškov tega postopka.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: izpodbijani ukrepi so v nasprotju z obveznostjo obrazložitve, kršijo pravico do poštenega sojenja in pravico do učinkovitega sodnega varstva.
               
            
                  2.
               
               
                  Drugi tožbeni razlog: izpodbijani ukrepi kršijo načelo enakega obravnavanja in pomenijo zlorabo pooblastil.
               
            
                  3.
               
               
                  Tretji tožbeni razlog: izpodbijani ukrepi so nesorazmerni, posegajo v zakonodajne pristojnosti Unije in kršijo temeljne pravice tožeče stranke.
               
            
         (1)  UL 2022, L 67, str. 103.
      
         (2)  UL 2022, L 67, str. 1.